ಮಲೆ ಮಹದೇಶ್ವರ ದೇವಾಲಯದ 4 ನೌಕರರಿಗೆ ಕೊರೊನಾ ದೇವರ ದರ್ಶನಕ್ಕೆ ಅಡ್ಡಿ ಇಲ್ಲ ಚಾಮರಾಜನಗರ: ಹನೂರು ತಾಲೂಕಿನ ಮಲೆ ಮಹದೇಶ್ವರ ದೇವಾಲಯದ ನಾಲ್ವರು ನೌಕರರಿಗೆ ಕೊರೊನಾ ದೃಢಪಟ್ಟಿದೆ. ದಾಸೋಹ ಭವನದಲ್ಲಿ ಕೆಲಸ ನಿರ್ವಹಿಸಿದ್ದ ಮೂವರು ಹಾಗೂ ಕಚೇರಿಯ ಓರ್ವ ಸಿಬ್ಬಂದಿಗೆ ಕೊರೊನಾ ಇರೋದು ಪಕ್ಕಾ ಆಗಿದೆ. ಹೀಗಾಗಿ ದಾಸೋಹ ಭವನವನ್ನ ಸೀಲ್ ಡೌನ್ ಮಾಡಲು ದೇವಾಲಯದ ಆಡಳಿತ ಮಂಡಳಿ ನಿರ್ಧರಿಸಿದೆ. ಹೀಗಾಗಿ ನಾಳೆ, ನಾಳಿದ್ದು ಭಕ್ತರಿಗೆ ದಾಸೋಹ ಇರಲ್ಲ. ಇನ್ನು ದಾಸೋಹ ಭವನ, ಆಡಳಿತ ಕಚೇರಿಗೆ ಸ್ಯಾನಿಟೈಸ್ ಸಿಂಪಡಣೆ ಮಾಡಲಾಗಿದೆ. ಇನ್ನು ದೇವಾಲಯದ ಆಡಳಿತದ ಕಚೇರಿಯನ್ನ ತಾತ್ಕಾಲಿಕವಾಗಿ ನಾಗಮಲೈನಲ್ಲಿ ಮಾಡಲಾಗುತ್ತಿದೆ ಅಂತಾ ದೇವಸ್ಥಾನದ ಪ್ರಾಧಿಕಾರ ಕಾರ್ಯದರ್ಶಿ ಜಯವಿಭವ ಸ್ವಾಮಿ ಮಾಹಿತಿ ನೀಡಿದ್ದಾರೆ. ಇನ್ನು ನಾಳೆಯಿಂದ ಎಂದಿನಂತೆ ಭಕ್ತರಿಗೆ ದರ್ಶನವನ್ನ ಮಾದಪ್ಪ ನೀಡಲಿದ್ದಾನೆ. ಕಳೆದ ಮೂರು ದಿನದಿಂದ ಅಮಾವಾಸ್ಯೆ ವಿಶೇಷ ಪೂಜೆ ಹಿನ್ನಲೆಯಲ್ಲಿ ಭಕ್ತರ ದರ್ಶನಕ್ಕೆ ಜಿಲ್ಲಾಡಳಿತ ನಿರ್ಬಂಧ ವಿಧಿಸಿತ್ತು. ನಾಲ್ವರು ಸಿಬ್ಬಂದಿಗೆ ಕೊರೊನಾ ಕೊರೊನಾ ಬಂದ್ರೂ ದೇವರ ದರ್ಶನಕ್ಕೆ ಅಡ್ಡಿ ಇಲ್ಲ. ಬೆಳ್ಳಗೆ 7 ರಿಂದ ರಾತ್ರಿ 7 ರ ವರೆಗೆ ಮಲೆ ಮಹದೇಶ್ವರ ದರ್ಶನಕ್ಕೆ ಅವಕಾಶ ಮಾಡಿಕೊಡಲಾಗುತ್ತಿದೆ ಅಂತಾ ಜಯವಿಭವಸ್ವಾಮಿ ಮಾಹಿತಿ ನೀಡಿದ್ದಾರೆ.